cyanic-selkie/wikianc huggingface dataset:
שוואן
דער שוואן לעבט אין די קילע לענדער, ווי למשל אייראפע, אויסטראליע און דרום אמעריקע, אבער נישט אין די טראפישע לענדער. די שוואנען אין דעם צפון האלבקיילעך זענען ווייס (ד"ה זיי האבן ווייסע פעדערן) אבער די פונעם דרום האלבקיילעך זענען שווארץ און ווייס.
שוואנען לעבן אויפן וואסער און עסן פלאנצן וואס וואקסן אין אזערעס און אקעאנען (בערך 4 ק"ג יעדן טאג), ווי אויך אינסעקטן.
אמאל פלעג מען עסן שוואנען פלייש.
אין יידישקייט
פרייטאג צונאכט אין די זמירות זינגט מען: "להתענג בתענוגים, ברבורים שלו ודגים" וואס איז טייטש "האבן א פארגענוגן פון שוואנען, וואכטל און פיש".
גדעון האוזנער
קליין|גדעון הויזנער און ראבערט סערוואטיוס ביים אייכמאן פראצעס גדעון הויזנער (26סטן סעפטעמבער 1915, לעמבערג - 1990) איז א געוועזענער פראקוראר, פון ישראל, און פון די הויפטן אין די אנקלאגע, קעגן אדאלף אייכמאן,
די טענות אינעם געריכט האט ער אויסגעשטעלט, וואס איז באשטאנען פון דערציילן דאס געשיכטע פונעם שואה, און דאס באשולדיגונג פון אייכמאן, אלס ארכי מערדער פונעם יידישן פאלק, אויף אייכמאן פערזענליך, און דערנאך פארלאנגען דאס טויט אורטייל.
זיין רעדע אינעם געריכט איז זייער א באוואוסטע רעדע אין דער היסטאריע פון מדינת ישראל.
ער האט אנגעפאנגען זיין רעדע אזוי. איך שטיי דא פאר ענק יידישע ריכטער, אלס אקלאגער קעגן אייכמאן, איך שטיי נישט אליין, מיט מיר שטייען, אויף דער פלאץ און אויף דער שעה, זעקס מיליאן אנקלעגער, אבער זיי קענען נישט אויפשטיין אויף זייערע פיס, און אנטייטלען מיט א באשולדיגונגס פינגער, קעגן דעם גלאזערנעם קאסטן, און אויסרופן קעגן דער וואס זיצט אין דעם, איך באשולדיג: פארוואס? ווייל זייער אש און זאמד, איז צושפרייט אויף די בערגלעך פון אוישוויץ, אוף די פעלדער פון טרעבלינקע, און עס איז פארשוועמט געווארן אין די טייכן פון פוילן. אויב וויל מען זיי באגראבן אין זייערע היים ערטער, איז עס צושפרייט אויף די לענג און די ברייט פונעם אייראפעאישן קאנטינענט, זייער בלוט שרייט פון דער ערד, אבער זייער שטומע ווערט נישט געהערט. וועל איך זיין פאר זיי א פארשטייער, און ווי א שליח פון מדינת ישראל, וועל איך אין זייער נאמען זאגן, דאס שרעקליכע באשולדיגונג.
הויזנער, גדעון
ששון כדורי
קליין|300px| הרב ששון כדורי (מימין) הרב ששון כדורי גערופן חכם ששון (14טן אקטאבער 1886 - 24סטן מיי 1971) איז געווען העכער פון פערציק יאָר דער הויפּט פון דער קהילה און דער הויפט רב פון באבילאָנישן יידנטום (חכם באשי) אין איראק תלמיד פון ישיבת בית מדרש בית זילכה. קאַטעגאָריע:רבנים פון בבל
ארגאנישע כעמיע
עטלעכע שטחים פון כעמיע פארברייטערן די באגריפן און פרינציפן פון ארגאנישער כעמיע, צווישן זיי ביאכעמיע, מיקראביאלאגיע און מעדיצין.
*
יוליוס שטרייכער
thumb|right|יוליוס שטרייכער יוליוס שטרייכעראיז געווען א נאצי אנפירער און א ראדיקאלער אנטיסעמיט, דער שרייבער און ארויסגעבער, פון דער אנטיסעמיטישער וועכנטלעכער צייטונג, דער שטירמער.
ער האט אנגעפירט די באיקאט קעגן יידישע פראדוקטן, אויף דעם 1טן אפריל, און ער איז געווען פון די פלאנירער פון די נירנבערג געזעצן קעגן די יידן, אין ה'תרצ"ח האט ער שוין געהאלטן אז מען מוז אומברענגען דאס יידישע פאלק.
ער איז פאראורטיילט געווארן צום טויט, ביים נירנבערג פראצעס און ער איז געהאנגען געווארן אין 1946.
שטרייכער
ערדציטערניש אין צפת
250px|קליין|צענטער פון ערדציטערניש אין גליל די ערדציטערניש אין צפת כ"ד טבת ה'תקצ"ז איז געווען אן ערדציטערניש וואס האט פאסירט אין דעם געגנט פון גליל, וואס האט איבערגעלאָזט טויזנטער געהרגעטע; דער עיקר חורבן איז געווען אין צפת.
די גרויסע ערדציטערניש
זונטאג נאכמיטאג, מנחה צייט ,האט די ערד אנגעהויבן צו ציטערן, כמעט אלע הייזער אין צפת זענען צוזאמען געפאלן, אויך אין טבריה זענען צוזאמען געפאלן הייזער. די שעצונג פון די געהרגעטע איז: אין צפת איבער 2000 און אין טבריה ארום 600.
דער יישוב נאך דער ערדציטערניש
רבי ישראל שקלאווער, דער מנהיג פון די פרושים, איז יענע צייט געווען אין ירושלים אויפצושטעלן דארט א יישוב פון אשכנזים. די ערדציטרעניש האט געברענגט נאך א סיבה אפצולאזן דעם יישוב אין גליל, און טאקע אלע פרושים האבן אפגעלאזט צפת און זענען אריבער קיין ירושלים.
קעגן דעם האט דער אוורוטשער רב, רבי אברהם דוב אויערבאך, דער מנהיג פון די חסידים, אנגעשטרענגט זיינע אלע כוחות ווייטער איינצוהאלטן דעם יישוב, און געשיקט בריוו קיין חוץ לארץ צו שאפן געלט אויפצושטעלן דעם יישוב פון נייַ.
גאנערסבורי סטאנציע
גאַנערסבורי איז א לאנדאנער אונטערגרונט און לאנדאנער איבערגרונט סטאנציע אין גאַנערסבורי, מערב לאנדאן. די סטאנציע ווערט געדינט דורך דער דיסטריקט ליניע פון דער אונטערגרונט און דער נארד לאנדאן ליניע פון דער לאנדאנער איבערגרונט. די סטאנציע איז אין טראוולקארט זאנע 3
אייקאריאט
אן אייקאַריאט איז אן ארגאניזם מיט קאמפלעקסע צעלן, אדער איין צעל מיט א קאמפלעקסער סטרוקטור. אין די דאזיקע צעלן ווערט דער גענעטישער מאטריאל איינגעארדנט אין כראמאזאמען אין דעם צעל יאדער.
בעלי חיים, פלאנצן, אלגן און שוואמען זענען אלע אייקאריאטן. עס זענען פאראן אויך אייקאריאטן ביי די איין־צעל פראטיסטן. פון דער אנדערער זייט, האבן פשוטע ארגאניזמען ווי למשל באקטעריע און ארכעען נישט קיין יאדערן אדער אנדערע קאמפלעקסע צעל סטרוקטורן. אזעלעכע ארגאניזמען רופט מען פראקאריאטן.
די אייקאריאטן ווערן גערעכנט א געביט.
קאַטעגאָריע:טאקסאנאמיע קאַטעגאָריע:ביאלאגיע
ישיבת חיי משה
ישיבת חיי משה איז א כלל-חסידישע ישיבה און ירושלים פון לומדישע בחורים.
געשיכטע
די ישיבה געפינט זיך אין הר נוף.
די הנהלה הרוחנית
דער ראש ישיבה איז רבי נפתלי נוסבוים, און דער נשיא פון דער ישיבה איז הרב ישראל מאיר לאו, דער אמאליגער הויפט־רב פון ישראל. הרב בנימין קאהן פירט למעשה אָן די ישיבה, און ער איז אחראי אויף ארייננעמען נייע בחורים און זיי פארהערן. די מגידי שיעורים זענען: רבי דוד מיללער, רבי אריה לייב אויערבאך, רבי משה פריעדמאן (זון פון ר' אליעזר דוד), רבי זלמן האלפערין, רבי חייב לייב ריזעל. די משגיחים זענען רבי יצחק וויינגוט און רבי שלמה גליק.
ישיבה קטנה
די ישיבה קטנה פון חיי משה געפינט זיך אויף דער "ירמיהו" גאס און לערנען דארט 150 בחורים.
קאַטעגאָריע:חסידישע ישיבות קאַטעגאָריע:ישיבות אין ירושלים
קליינע שווארצע בוך
קליינע שווארצע בוך (ענגליש: Little Black Book) איז א 2004 דראמאטישער פילם.
געשיכטע
א פרוי וועלכע ארבעט ביי א טעלעוויזיע שאו נוצט דאס אויס צו געוואויר ווערן אינפארמאציע איבער איהר מאן'ס געוועזענע גירל-פרענדס.
איינע פון די פראדוצירער וועלכע נארט איהר אריין דערין, נוצט עס אויפצושפיהלן א לעבעדיגע ריאליטי דראמא אויף די שאו.
זית רענן (פירוש)
זית רענן איז א פירוש אויפן ספר ילקוט שמעוני נתחבר געווארן דורך הגאון רבי אברהם אבלי פון קאליש באוואוסט נאך זיין ספר מגן אברהם אויף שו"ע או"ח.
אין רוב דפוסים איז עס געדרוקט צוזאמען מיטן ילקוט אונטן מיט סימני אותיות ווי א פירוש, אבער נישט די גאנצע ארגינעלע ספר נאר א קיצור דערפון.
קאַטעגאָריע:ספרי קודש
מנשה מילער
מנשה מילער (, געבוירן דעם 3טן יוני 1974) איז געווען בירגערמייסטער פון דער לייקוווד שטאטשאפט. היינט איז ער וויצע־בירגערמייסטער. ער איז א רעפובליקאנער, און א מיטגליד אין דער שטאטשאפט קאמיטעט זייט 1טן יאנואר 2004.
אין יאר 2010 איז ער געוויילט געווארן וויצע־בירגערמייסטער פון לייקוואוד צום ערשטן מאל.
מנשה מילער איז א קאפיטאן אין דעם אמעריקאנער לופטפלאט רעזערוו, וואו ער דינט אלס רב.
רעפערענצן
קאַטעגאָריע:בירגערמייסטערס קאַטעגאָריע:אמעריקאנער יידן קאַטעגאָריע:אמעריקאנער פאליטיקער
ניר בארקאט
ניר באַרקאַט (העברעאיש: ניר ברקת, געבוירן אין תל אביב י"ז תשרי ה'תש"ך, 19טן אקטאבער 1959) איז א כנסת דעפוטאט און געווען דער בירגערמייסטער פון ירושלים און דער פארזיצער פון דער פארטיי "ירושלים וועט באווייזן". קליין|150px| ניר ברקת
ביאגראפיע
בארקאט איז געבוירן געווארן צו זיינע עלטערן זלמן און שולמית - שולה.
ער האט אן ערשטן דיפלאם אין קאמפיוטער וויסנשאפט.
אין יאנואר 2003 ביי די וואלן איז ער געווען א קאנדידאט צו ווערן דער ירושלימער בירגערמייסטער. אבער צום סוף איז ער אומגעפאלן מיט 43% פון די שטימען און אורי לופאליאנסקי איז געווארן דער בירגערמייסטער.
אין די לעצטע יארן האט ניר אויפגעשטעלט די געזעלשאפט "סטארטאפ ירושלים" וואס איר צוועק איז צו העלפן שאפן מער ארבעט פלעצער אין דער שטאט און צום בליאונג פון דער עקאנאמיע.
אינעם יאר 2008, ביי די וואלן פון בירגערמייסטערשאפט אין דער ירושלימער מוניציפאליטעט, איז ער אויסגעקליבן געווארן ווי דער בירגערמײַסטער. ער האט קאנדידירט קעגן מאיר פרוש, ארקאדי גיידאמאק און דן ביראן, און האט געווינען מיט א מערהייט פון 19,347 שטימען.
אין אקטאבער 2013 האט מען אים געוויילט פאר א צווייטן קאדענץ אלס בירגערמייסטער, קעגן משה ליאן און חיים עפשטיין.
אין 2019 איז בארקאט געלאפן ביי די פריימעריז פון דער ליכוד פארטיי און הער איז דערוויילט געווארן צום כנסת ביי די 22 און 23 כנסת.
משפחה
ער מיט זיין ווייב בעווערלי (סאקאלאווסקי) האבן דריי קינדער, דניאל, נועם און עמית.
קאַטעגאָריע:ירושאלמער קאַטעגאָריע:ישראלישע פאליטיקער קאַטעגאָריע:בירגערמייסטערס פון ירושלים קאַטעגאָריע:כנסת דעפוטאטן
די קלארע פאקטן
די קלאָרע פאַקטן איז א קונטרס אין א הארטע דעקל, געשריבן אין יודיש, ערשינען אום סיון תשנ"ה דורך עסקנים פון קהל יטב לב דסאטמאר אין קרית יואל, ארויסגעגעבן דורך קרית סענטער און געדרוקט ביי הוצאת פאר.
עס אנטהאלט פערצן פרקים מסביר צו זיין וואס דער סקול דסטריקט איז, און א פופצנטער פרק וואו עס ווערט ערקלערט דער ציהל פון קרית סענטער - דער פארגייער פון המספיק.
דער צוועקן פונעם קונטרס איז אפצושלאגן די טענות פון די אוסרים מיט דאקומענטן און ריכטיגע פאקטן.
עס איז בשעתו ארומגעשיקט געווארן צו חרדישע קהילות איבער די וועלט און פארקויפט געווארן פאר די פרייז פון איין דאלאר.
שמחה זארין
שמחה זארין (1902 - 1974) איז געווען א הויפט פון א פארטיזאנער גרופע, אין ווייסרוסלאנד, אין דער געגנט פון מינסק,
אין זיין איינהייט איז געווען אכט הונדערט קעמפערס, אלע פון זיי ידן, וואס זענען אנטלאפן פון די געטאס, ער האט אויך געהאט א ציווילע אפטיילונג מיט ארבייטער, און א שולע.
געשטארבן אום 1974
דוב יפה
ביאגראפיע
קליין|הרב יפה, הערט צו מיט הרב [[אליהו לאפיאן צום שיעור פון הרב אליהו אליעזר מישקאווסקי אין דער כנסת חזקיהו ישיבה.]] ער איז געבוירן געווארן אין ווילנע צו צבי יחזקאל און טובה גיטל יפה. אין יאר ה'תרצ"ה איז די משפחה ארויפגעגאנגען אין ארץ ישראל און האט זיך באזעצט אין תל אביב. ער האט געלערנט אין יישוב החדש, חברון, פאנעוועזש און  סלאבאדקע. ער האט זיך געהאלטן בקשר מיטן חזון איש און ער פלעג איבערזאגן ווערטלעך פון אים.
אין די תש״ך יארן האט מען אים באשטימט משגיח אין דער  כנסת חזקיהו ישיבה, אין דער תקופה ווען הרב אליהו לאפיאן איז געווען דער מנהל רוחני פון דער ישיבה. אלול תש"ל, נאך לאפיאן׳ס פטירה, האט ער איבערגענומען דעם אמט פון מנהל רוחני פון ישיבה. ער האט געוואוינט אין רכסים, נאענט צו דער ישיבה. אויך האט ער געדינט ווי משגיח אין קול יעקב אין ירושלים און אין קרן אורה כרמיאל.
כ"ו אב תשע"ב איז ער געווארן א מיטגליד אין דער מועצת גדולי התורה פון דגל התורה.
זיינע שמועסן
הרב יפה האט געגעבן יעדע וואך צענדליגער מוסר שמועסן און וועד׳ן אין די ישיבות וואו ער איז געווען משגיח און אויך אין בית המוסר אין ירושלים.
משפחה
הרב יפה האט געהייראט רבקה כהן, א יתומה וואס איז אויפגעוואקסן ביי איר פעטער הרב אהרן כהן, ראש ישיבה אין חברון. זייערע קינדער זענען
רעפערענצן
קאַטעגאָריע:משגיחים קאַטעגאָריע:ליטווישע רבנים קאַטעגאָריע:ישראלים קאַטעגאָריע:יידישקייט שטומף קאַטעגאָריע:תלמידים פון חזון איש
1911
נאבעל פריזן
קאַטעגאָריע:20סטער י"ה
תענית בכורים
תענית בכורים איז א אידישער מנהג אז בכורים פאסטן ערב פסח (י"ד ניסן) פון צופרי ביז דער סדר נאכט. נישט אין אלע קהילות איז אנגענומען געווארן דער מנהג, צום ביישפיל ביי די תימנישע אידן איז עס בכלל נישט איינגעפירט.
היינטיגע צייטן פירן זיך רוב בכורים צו עסן ביי א סעודת מצוה (צום ביישפיל א סיום מסכתא) און נישט צו פאסטן, ווייל דער גאנצער תענית איז נאר א מנהג, איז א סעודת מצוה שטערקער ווי דעם, און אויב מען האט שוין ממילא געבראכן דעם תענית מעג מען שוין ווייטער עסן. עלטערן וואס האבן א קינד א בכור וואס קען נאכנישט פאסטן פירן זיך צו פאסטן אנשטאט דעם קינד.
די מקור און די טעם
דער מקור פון דעם מנהג איז אין מסכת סופרים (פרק כא הלכה ג), דארט שטייט אז מען פאסט נישט אין חודש ניסן, נאר בכורים ערב פסח.
די טעם פון דעם מנהג ווערט נישט דערמאנט אין מסכת סופרים. דער אנגענומענער הסבר איז אז דער תענית איז א זֵכר צו דעם אז די בכורים פון די אידן זענען געראטעוועט געווארן פון מכת בכורות.
הרב שלמה זלמן אויערבאך זאגט אן אנדער טעם, אז אין דעם טאג קלאגן די בכורים אויף דעם וואס זייער עבודה אין דעם בית המקדש איז אריבערגעגאנגען צו די כהנים, און פארוואס פונקט ערב פסת. ווייל אין דעם טאג איז די עבודה פון די קרבנות געקומען צו איר קלימאקס, האט עס אויפגעוועקט די ווייטאג פון די בכורים, און זיי געברענגט צו פאסטן.
אויספאסטן דורך א סעודת מצוה
תענית בכורים פאלט אוועק פאר א סעודת מצווה, און מען פירט זיך צו מאכן סעודות מצוה ערב פסח כדאי זיך ארויסצודרייען פון צו דארפן פאסטן (ווייל ווער עס עסט ביי א סעודת מצוה מעג שוין עסן אגאנצן טאג). געווענדליך איז די סעודת מצוה א סיום מסכתא פון תלמוד בבלי. אנדערע מעגליכקייטען זענען די סעודה פון א חתונה אדער פון א ברית מילה, אבער געווענדליך ניצט מען א סיום ווייל דאס טרעפט זיך די מערסטע.
תענית בכורים פאר פרויען
אין שולחן ערוך (אורח חיים, סימן ת"ע, סעיף א') שטייט: "עס איז דא איינער וואס האלט אז א פרוי א בכורה פאסט אויכעט". און אויף דעם שרייבט די רמ"א: "און מען פירט זיך נישט אזוי", דאס הייסט אז די תענית איז נאר פאר מענער און נישט פאר פרויען. און די אשכנז'ישע קהילות פירן זיך ווי די רמ"א. אבער אין טייל ספרד'ישע קהילות פירט מען זיך אז א פרוי א בכורה פאסט אויכעט.
פארוואס פרויען זאלן נישט פאסטן. עס איז דא וואס זאגן אז די מצרי'שע פרויען זענען נישט געשטארבן, אבער אין אנדערע מדרשים שטייט אז פרויען זענען יא געשטארבן. דער ווילנער גאון אויפן שלחן ערוך זאגט, אז זיי זענען פטור פון פאסטן וויבאלד זיי זענען פטור פון פדיון הבן וואס דעס איז אויך א זכר אויף דעם וואס די אידישע בכורים זענען געווארן געראטעוועט.
תענית בכורים אום שבת
אויב געפאלט ערב פסח (י"ד ניסן) אום שבת, פאסט מען (אדער פטר'ט מען זיך דורך א סעודת מצוה) דאנערשטאג, י"ב ניסן. אסאך פוסקים (אזוי ווי די שולחן ערוך) האלטן אז אין אזא יאר דארף מען בכלל נישט פאסטן, אבער וויבאלד מען פירט זיך סייווי נישט צו פאסטן נאר זיך צו באטייליגן ביי א סעודת מצוה, פירט מען זיך אויך אזוי צו טון ווען ערב פסח געפאלט שבת.
רעפערענצן
קאַטעגאָריע:תעניתים קאַטעגאָריע:פסח קאַטעגאָריע:מנהגים
קאסטקא
קאטסטקא ברוטא קארפאראציע איז א "סחורה קלוב" וואו מיטגלידער קויפן סחורה ביליג. געמאסטן לויט מכירות איז זי דער גרעסטער סחורה קלוב אויף דער וועלט. די פירמע איז הויפטקווארטירט אין איסאקווא, וואשינגטאן אין די פאראייניגטע שטאטן פון אמעריקע. דער הויפט מאגאזין געפינט זיך אין סעאטל.
קאסטקא פרינציפן
קאסטקא איז א פריינטליכע געשעפט וועלכע טוט ביזנעס מיט יעדן און באהאנדלט אירע סופלייער זייער שיין. דער ערשטער ביישפיל פון קאסטקא הייבט זיך אן אין איר געשעפט אין איסאקאו, וואשינגטאן (די פירמע'ס הויפטקווארטיר סטעיט), וואו דער באלעבאס פן קאסטקא, דזשים סינעגאל, דרייט זיך אפטמאל אויפ'ן פלאר און שמייכעלט צו די קונדן מיט הנאה ווען זיי באטראכטן די ביליגע פרייזן וועלכע זיין פירמע שטעלט צו. ווער עס קען סינעגאל זאגט אז ער האט א ספעציעלע הנאה צו געבן ביליגע פרייזן און מחי' זיין מענטשן נאך מער ווי ער האט ליב פון די גרינע.
קאסטקא צאלט אירע ארבייטער אין דורכשניטליך $17 פער שטונדע, און גיט אירע ארבעטערס די בעסטע בענעפיטן וואס פראפעסיאנאלע ארבעטערס באקומען אין דאס לאנד'ס גרעסטע פירמעס. די סופלייערס, ארבייטער, און קאסטומער זענען העכסט צופרידן אבער וואל סטריט איז ווייט פון צופרידן. אן אלטער וויץ אויף קאסטקא גייט: "עס איז בעסער צו זיין קאסטקא'ס ארבייטער אדער קאסטומער ווי צו זיין איר שעיר האלטער"!
סינעגאל ווארפט אפ די מיינונגן פון די וואל סטריט חברה אז פאר אן הצלחה אין די ריטעיל ביזנעס דארף מען צאלן די ארבייטער ווייניג, געבן וואס ווייניגער בענעפיטן, און ארויפרוקן די פרייזן צו מאכן בעסערע בענעפיטן. סינעגאל איז ביי דער מיינונג אז זיין שיינע באהאנדלונג צו זיינע ארבעטערס ברענגט אז זיינע ארבעטערס זענען לאיאל צו זיין פירמע און ער ווייזט אן אויף די נידעריגטסע ארבעטער אויפטוישן און דאס ווייניגסטע אינערליכע גניבות פון סיי וועלכע אנדערע קייט געשעפט אין לאנד. די ארבייטער ביי קאסטקא ווייסן אז די ביליגע פרייזן קומט נישט מיט א פרייז פאר זיי און דאס איז דאס בעסטע וואס אן ארבייטער דארף וויסן, לויט סינעגאל.
קאסטקא האט די ביליגסטע מארקאפ (פרייז ארויפשטעל) פון סיי וועלכע קייט געשעפעט און אירע קאסטומערס ווייסן דאס. קאסטקא לייגט נאר ארויף 14 פראצענט אויף בראנד פראדוקטן און מאקסימום 15 פראצענט אויף פריוואטע לעיבל פראדוקטן. סופערמארקעטס לייגן געווענליך ארויף 25 פראצענט און דעפארטמענט געשעפטן לייגן ארויף אזויפיל ווי 50 פראצענט און אמאל אפילו מער. סינעגאל, וועלכער איז שוין אין די ריטעיל ביזנעס פאר איבער 50 יאר, זאגט אז ער וויל נישט זיין געשעפט זאל איבערשפילן דאס וואס אנדערע קייט געשעפטן אין זיינע ערשטע יארן האבן געליטן. אלס א ביישפיל האט ער גענוצט די קייט געשעפעט סיערס וועלכע איז געווען די גרעסטע אין לאנד אין יענע יארן אבער איינמאל זיי זענען געווארן צו גרויס און האבן געמאכט שענערע געשעפטן האבן זיי ארויפגעריקט די פרייזן און מיט דער צייט איז געקומען א צווייטער מיט ביליגערע פרייזן און סיערס איז געבליבן אויסגעשפילט.
סינעגאל טענה'ט אז אין וואל סטריט ווילן די אינוועסטירער מאכן געלט פון היינט ביז די נעקסטע דאנערשטאג, אבער ער וויל בויען א שטארקע פירמע וועלכע זאל נאך זיין אין ביזנעס 50 און 60 יאר פון היינט. סינעגאל האט אפגעזאגט א פארלאנג פון זיין פירמע'ס וואל סטריט אנאליסטן ער זאל ארויפרוקן זיין מארקאפ צו 16 און 18 פראצענט.
אין פאקט איז קאסטקא'ס סטאק געשטיגן מיט 10 פראצענט אין ????, שטייגנדיג 23 פראצענט מער ווי אינוועסטירער האבן ערווארטעט. אינוועסטירער זאגן אז זיי גלייכן צו אינוועסטירן אין קאסטקא וויבאלד זיי ווייסן אז דאס א פירמע וועלכע מען קען געטרויען, ספעציעל זינט עס זענען אויפגעדעקט געווארן א רייע שווינלערייען אין די לעצטע יארן ביי אנדערע פירמעס ווי ענראן, ווארלדקאם און נאך.
ביזנעס סוקסעס
קאסטקא'ס ביזנעס סטראטעגיע ארבעט פיין און די פירמע איז היינט די גרעסטע האלסעיל פארקויפער אין לאנד מיט איבער 50 פראצענט פון די מארקעט.
סינעגאל זאגט אז ער קוקט קיינמאל נישט אויף קאנקורענט און עס גיט אים נישט אן אויב איינער וועט ווערן גרעסער פון אים. "איך האבן אן אנדערע ציל וואו סיי ווער" – זאגט סינעגאל – "ווען אן אנדערע געשעפט וועט פארקויפן א פראדוקט פאר $10 און עס וועט גיין גוט וועלן זיי פרובירן אויב עס פארקויפט זיך אויך גוט ביי $10.50 אדער $11. ביי אונז אויב עס פארקויפט זיך גוט וועלן מיר פרובירן אויב אונז קענען מיר מאכן א פראפיט אויב אונז וועלן מיר דאס פארקויפן פאר $9.50".
קאסטקא איז געגרינדעט געווארן אין 983' און איז געוואקסן צו 457 געשעפטן, מיינסטענס אין אמעריקע און אויך אין קאנאדע, בריטען, צפון קארעא, טייוואן, און יאפאן. קאסטקא האט פארגאנגענעם יאר (???) פארדינט 882 מיליאן איבער 47.1 ביליאן דאלאר סעילס. דאס קומט אויס צו 121 מיליאן דאלאר אין סעילס פער געשעפט. אן אנדערע וועג צו רעכנען איז פער סקווער פיס. קאסטקא פארדינט $795 פאר יעדע סקווער פיס וואס זי פארמאגט.
צו קויפן ביי קאסטקא דארף מען זיין א מעמבער וועלכע קאסט בערך $45 פער יאר. קאסטקא פארקויפט נאר גוטע פראדוקטן פאר ביליגע פרייזן און איר אויסוואל איז שוואך. פון יעדע סארט זאך וועט מען נאר קענען טרעפן צו וועלן פון צוויי אדער דריי בראנדן ווען אין א סופערמארקעט קען זיין צווישן 4 און 10 בראנדן. אבער ווי עס הייסט איז דאס קאסטקא'ס ביזנעס מאדעל ווייל אזוי קומט אויס אז אלע אירע פראדוקטן גייען אין די גרויסע נומערן וואס ברענגט אראפ די פרייזן מער און מער וויבאלד די פירמע קויפט מער און מער פון די סופלייער פון די זעלבע פראדוקט. קאסטקא געשעפטן פארמאגן בערך 4,000 סארט פראדוקטן.
אויסער די ארגינעלע פראדוקטן וועלכע קאסטקא האלט עמטליך נעמט זי אריין פארשידענע סארט פראדוקטן אלס סופרייז פראדוקטן פאר ביליגע פרייזן. דאס קען זיין אנגעפאנגן פון א עלעקטראניק פראדוקט און געענדיגט ביי א טייערע צירונג. קאסטקא רופט זיי די "טרעזשור האנט" פראדוקטן און ווי עס הייסט גלייכן עס די קאסטומער זייער שטארק און דאס מאכט זיי צוריק קומען נאכאמאל און נאכאמאל.
מר. סינעגאל זעלבסט נעמט ארויס נאר $350,000 געהאלט פער יאר אבער באקומט באנוסעס פון עטליכע הונדערט טויזענט דאלאר יעדעס יאר. מיט אלעם איז עס פיל ווייניגער וואס סי-אי-או'ס פון אנדערע פירמעס נעמען וועלכע איז דורשניטליך אין די מיליאנען. קאסטקא איז אמעריקע'ס 29'סטע גרעסטע פירמע און סינעגאל איז ווערט א געשאצטע 150 מיליאן דאלאר צוליב זיין פירמע'ס סטאק האלטונג. טייל עקספערטן ווייזן אן אז דאס איז א הויפט סיבה וויאזוי קאסטקא קען זיך ערלויבן צו צאלן אזויפיל פאר אירע ארבייטער. אין א דורכשניטליכע פירמע באקומען די עקזעקיוטיווע ארבייטער 531 מאל אזויפיל באצאלט ווי דער ביליגסטער ארבייטער. סינעגאל באקומט נאר ארום 10 מאל אזויפיל ווי דער דורכשניטליכער קאסטקא ארבייטער.
ווי די קאסטקא פארזארגערס זאגן פארשטייט סינעגאל זיין שטעטל ווען עס קומט צו ביזנעס כאטש ער איז אזא צוגעלאזענע מענטש. קאסטקא ווארענט סופלייערס אז זיי מעגן נישט געבן ביליגער פאר קיינעם אויב זיי ווילן פארקויפן פאר קאסטקא. אין א געוויסן פאל האט א פראזען-פוד פירמע געשיקט בטעות א וואל-מארט ביל צו קאסטקא און סינעגאל איז געוואויר געווארן אז יענער האט געגעבן ביליגערע פרייזן פאר וואל-מארט. די פירמע איז אפגעזאגט געווארן און קאסטקא האט מער קיינמאל נישט גענומען פון זיי קיין זאך.
יעדער וואס האט פריער געארבעט מיט סינעגאל האט אים געלויבט און זיי לויב'ן אים נאך היינט, אריינגערעכנט זיין געוועזענער באלעבאס, סאל פרייס, דער גרינדער פון פרייס-קלאב. דער 89 רעטייערטער פרייס האט לעצטענס געזאגט אז ער האט שטענדיג באוואונדערט סינעגאל, ספעציעל וויאזוי ער האט אויפגעבויט און פירט קאסטקא. לויט אים איז סינעגאל דער בעסטער באלאנסירער צווישן וואל-סטריט, די ארבייטער, און די קאסטומערס ווען געווענליך נויגט מען צו איין זייט.
קאסטקא גיט אירע ארבייטער א שיינע סכום געלט צו זייערע רעטייערמענט פלענער, אנגעפאנגן פון 3 פראצענט פון דאס געהאלט נאכ'ן ארבעטן צוויי יאר און גייט ביז 9 פראצענט נאך 25 יאר. איר העלט אינשורענס, וועלכע דעקט אפילו דענטאל אינשורענס ביז 100 פראצענט, וועטר געגעבן אויך פאר פארט-טיים ארבייטער נאך 6 מאנאטן. אנדערע פירמעס געבן נארמאל נאר נאך 2 יאר און זייער אינשורענס איז האלב נישט אזוי ווערט. 85 פראצענט פון קאסטקא'ס ארבייטער באקומען העלט אינשורענס פון די פירמע אין קאנטראסט צו וואל-מארט און טארגעט וואו ווייניגער פון האלב ארבייטער פארמאגן גארנישט קין אינשורענס.
קאסטקא ווארפט נישט אפ קיין יוניאנס אזויווי וואל-מארט און אנדערע גרויסע קייט געשעפטן. ארום 14,000 פון קאסטקא'ס 113,000 ארבייטער זענען אונטער א יוניאן און די יוניאן פירער זאגן אז זיי זענען העכסט צופרידן מיט קאסטקא און האבן ווייניג אנקלאגעס. די יוניאן פארלאנגט 25 שטונדן ארבעט פאר די פארט טיים ארבייטער און פארלאנגט אז ווייניגסטענס האלב פון די ארבייטער דארפן זיין פול-טיים ארבייטער.
קאסטקאס יוניאן ארבייטער זענען צעטיילט צו 56 געשעפטן אין קאליפארניע, ניו יארק, ניו דזשורסי, ווירידזשיניע, און מערילענד. אין קאנאדע זענען אלע קאסטקא ארבייטער אונטער די יוניאן גענוי ווי אלע גרויסע קייט סופערמארקעט געשעפטן.
קאנקורענץ מיט וואל-מארט
קאסטקא און וואל-מארט האבן ענליכקייטן ווען ביידע פארמאגן ריזיגע ווערהויז געשעפטן (וואל-מארט איז דער אייגנטומער פון סעמ'ס קלאב) אין וועלכע מעמבערס קענען קויפן מער קוואנטום פאר ביליגע פרייזן. אבער אין יסוד זענען די צוויי אנדערע סארט ביזנעסער, כאטש זיי זענען ביידע אין די זעלבע ליניע. ביידע פארקויפן אין די שווערע ביליאנען אבער וואל-מארט איז היבש שטערקער ווי קאסטקא ווען זי איז אמעריקע'ס גרעסטע ריטעיל קייט געשעפט און קאסטקא איז נאר די פינפטע אין די רייע.
נאך אן אינטערעסאנטע זאך מיט וואס קאסטקא איז אנדערש פון וואל-מארט איז די סארט קאסטומערס וואס זי באקומט. וואל-מארט איז באקאנט מיט אירע ארימע קאסטומער אויף אזוי ווייט אז רוב העכערע קלאס מענטשן האלטן אז עס פאסט זיי נישט אריינצוטרעטן אין וואל-מארט געשעפטן. קאסטקא'ס קאסטומערס זענען מענטשן וועלכע פארדינען אין דורכשניטליך $70,000 און א טייל פון אירע קאסטומער פארדינען אפילו איבער $100,000.
קאַטעגאָריע:פירמעס
בערינג ים
קליין|275px|מאפע וואס ווייזט דעם פלאציר פונעם בערינג ים. דער בערינג ים איז א מארגינאל-ים פונעם פאציפישן אקעאן.
קאַטעגאָריע:ימען קאַטעגאָריע:פאציפישער אקעאן קאַטעגאָריע:אלאסקע קאַטעגאָריע:רוסלאנד
קרית יואל בולעטין
קרית יואל בולעטין איז געווען די ערשטע צייטונג אין קרית יואל, מאנרא. עס האט אנגעהויבן צו ערשיינען אין יאר ????
אמאל איז עס אנגעפירט געווארן דורך אהרן וויינבערגער; היינט איז דער רעדאקטאר יעקב שטיינמעץ.
עס קומט יעדן מוצ"ש פאר אלע איינוואוינער פריי פון אפצאל צוזאמען מיט די (סמארט שאפער היינט הייסט עס די שאפערס גייד).
ער איז אויך דער בעה"ב פון די וויליאמסבורג בולעטין. קאַטעגאָריע:יידישע צייטונגען
R
דער אות R (ארויסגערעדט ער) איז דער אַכצנטער אות פון דעם לאטיינישן אלפאבעט.
יקותיאל
יקותיאל איז א ערשטער נאמען.
די וואס הייסן יקותיאל הייסן אויך יודא דערמיט.
אין יידיש רופט מען זיי אויך זלמן לייב.
קאטעגאריע:נעמען
עיר התמרים
עיר התמרים איז א תורה'דיגער קובץ ארויסגעגעבן דורך דער סאטמארער ישיבה גדולה אין ניו יארק.
ס'געווען א קאנטראווערסיע ווען די מתנגדים פון ר' אהרן, וועלכער איז נארוואס אויפגענומען געעוארן אלס ראש ישיבה און געווען אינסטרומענטאל פארמישט אין ארויסגעבן דעם קובץ, האבן אריינגעווארפן א גרויס חלק פון די געדרוקטע קובצים אין די מקוה.
וועבלינקען
קאַטעגאָריע:סאטמאר
גודזש סטריט אונטערגרונט סטאנציע
די סטאנציע איז אין טראוולקארט זאנע 1.
היסטאריע
די סטאנציע האט געעפנט אום 22סטן יוני 1907 אויף דער טשארינג קראס, יוסטן און האמפסטעד באן (היינט א טייל פון דער נארדערנער ליניע)  מיטן נאמען טאטנהאם קארט ראד. מ'האט געענדערט דעם נאמען אויף גודזש סטריט אום 3טן סעפטעמבער 1908.
וועבלינקען
קאַטעגאָריע:נארדערן ליניע סטאנציעס
חוה ראזענפארב
חוה ראזענפֿאַרב (9. פעברואר 1923, לאדזש, פוילן - 30. יאנואר 2011, לעטברידזש, קאנאדע) איז געווען א יידיש-מחברטע. זי איז איינע פון די וויכטיקסטע נאָך-מלחָמהדיקע שרייבערס וואס האבן געשריבן אויף יידיש. ס'רוב פון איר ליטעראטור גייט וועגן חורבן וואס זי האט אליין איבערגעלעבט.
ביאגראפיע
חוה ראזענפארב איז געבוירן געווארן 1923 אין לאדזש. איר טאטע האט געהייסן אברהם ראזענפארב און איז געווען א קעלנער. איר מאמע האט געהייסן סימא. זי האט געהאט א יינגערע שוועסטר. איר טאטע-מאמע זיינען געווען בונדיסטן, אז צוליב דעם איז זי געגאנגען אין א בונדיסטישער שול וואס איז אין גאנצן געווען אויף יידיש.
מיטן אנהייב פון דער צווייטער-וועלט-מחלמה איז זי צוזאמען מיט איר משפחה אריין אין געטא פון לאדזש. דארטן האט זי אנגעהויבן צו שרייבן פאעסיע און האט זיך באקענט מיט אנדערע מחברים פון געטא. 1944 במשך פון דער ליקווידירונג פון געטא איז זי און איר משפחה דעפארטירט געווראן קיין אוישוויץ. מע האט זי, איר שוועסטער און איר מאמע נישט אויסגעקליבן פארן טויט, נאר געשיקט קיין דייטשלאנד כדי צו פארריכטן הייזער וואס זיינען קאליע געווראן צוליב באמבאדירונגען. דעמאלט איז זי ממשיך געווען אויף שרייבן פאעסיע. זי האט איבערגעלעבט די מלחמה צוסזאמען מיט איר מאמע און שוועסטער. איר טאטע איז ניפטר געווארן במשך די לעטצטע טעג פון דער מלחמה.
נאך זייער באפרייונג זיינען זיי געפארן קיין בעלגיע ווו זי האט חתונה געהאט מיט הענרי מארגענטאלער וואס איז אויכעט געווען א שארית-הפליטה. 1950 זיינען זיי געפארן קיין קאנאדע ווו זיי האבן זיך באזעאצט אין מאנטרעאל. סרוב פון איר ווערק האט זי געשריבן דארטן. 1956 זיינען געבוירן געווארן איר טאכטער גאלדי און איר זון אברהם. 1977 האט זי זיך גע׳גט פון איר מאן. 1977 האט זי זיך איבערגעצויגן קיין טאראנטא און סוף-כל-סוף האט זי זיך באזעצט אין לעטברידזש. דארטן איז זי 2011 פארשטארבן.
ווערק
זי איז געווארן באלוינט מיט א סך ליטערארישע פרעמיעס. למשל דעם איציק מאנגער פרעמיע און דעם קאנאדישן יידישן ביכער אווארד. 2006 האט זי באקומען אן אויסערגעוויינלעכן דיפלאם פון דער אוניווערסיטעט לעטברידזש.
אין אנהייב פון איר ליטערערישן קאריערע האט זי געהאט א גרויסן יידיש-רעדנדיקן עולם. נאר ווי דער עולם וואס האט גערעדט יידיש איז געווארן אלץ קלענער און קלענער האט מע געדארפט איבערזעצן איר ווערק אויף אנדערע לשונות.
וועבלינקען
קאַטעגאָריע:ליטעראטור קאַטעגאָריע:לאדזש
קאַטעגאָריע:יידיש-שפראך שרייבער קאַטעגאָריע:פוילישע יידן
קובי מרימי
קובי (יעקב) מרימי (קאָבי (יעקב) מאַרימי; (געבוירן דעם 8טן אקטאבער 1991) איז אַן ישראלדיקער זינגער און אַקטיאָר וואס האט געוואונען דעם זעקסטן סעזאָן פֿונעם ישראלדיקער פּראָגראַם "הכוכב הבא" . דאָס האט אים דערלויבט צו רעפּרעזענטירן זיין מדינה ביי דער 2019 אייראָוויזיע געזאַנג קאָנקורס וואס איז געהאלטן געווארן אין ישראל, מיט דעם ליד "Home" ("היים"). מרימי האט געוואונען דעם פּריז פֿאַרן מערסט גינציקער אַקטיאָר ביים ישראל מוזיקטעאַטער פֿעסטיוואַל.
ביאָגראַפֿיע
מרימי איז געבוירן און דערצויגן געוואָרן אין רמת גן, ישראל צו אַ מזרחדיקער יידישער משפחה. ער האט געדינט אַלס אַ צה"ל סאָלדאַט ביי דאָס מענטשן-קראַפֿט מיליטער . ער האט געלערנט שפּילן ביים ניסן נתיב שולע, און האט באַווייַזט אין די שטעלונגען "דער קאַווקאַזישער קאַלך-צירקל", "די קאָמישע אילוזיע" און "תפֿילה". נאָך זיין גראַדוירונג האט ער געשפּילט אין "יעדע לעבעדיגע זאַך" און "דער שאַץ פֿון טשאַמבאַלו", און אויך אַלס נתן פֿון עזה אין "משיח יעצט", אַ ראָלע פֿאַר וועלכע ער האט געוואונען דער גינציקער אַקטיאָר פּריז ביי דער 2017 מוזיקטעאַטער פֿעסטיוואַל אין בת ים. דאָס איז געווען זיין דעביוט פֿאַר "ישראלי אָפּערע".
פּערזנלעכע לעבן
מרימי וווינט אין תל אביב. זיינע פֿריערדיקע שטעלעס זענען געווען אַלס אַ גאַסטגעבער ביי אַ פּאַב און אַ קאַסירער ביי אַ קינאָ.
קאטעגאריע:לעבעדיגע מענטשן קאטעגאריע:אייראוויזיע באטייליקטערס קאַטעגאָריע:ישראלדיקע זינגערס
אינטערנאציאנאלער פארבאנד פון יידישע גענעאלאגישע געזעלשאפטן
דער אינטערנאַציאָנאַלער פאַרבאַנד פון ייִדישע גענעאַלאָגישע געזעלשאפֿטן (, ר"ת פון International Association of Jewish Genealogical Societies) איז אַן אומאפהענגיקע שירעם אָרגאַניזאַציע וואס טוט קאארדינירן די אַקטיוויטעטן און יערלעכן קאָנפֿערענץ פון מער ווי 75 אינטערנאַציאָנאַלע, נאציאנאלע און לאקאלע ייִדישע גענעאַלאָגישע געזעלשאפֿטן אַרום דער וועלט.
וועבלינקען
קאַטעגאָריע:גענעאלאגיע קאטעגאריע:יידישע ארגאניזאציעס קאַטעגאָריע:אינטערנאציאנאלע ארגאניזאציעס
ניו בראנזוויק
190px|קליין|לינקס|ניו בראנזוויק ניו בראנזוויק (פראנצויזיש: Nouveau-Brunswick) איז א פראווינץ אין קאנאדע. די הויפטשטאט איז פרעדעריקטאן.
אין די 2011 צענזוס איז באפעלקערונג געשאצט ביי 782,078, וואס די מאיאריטעט זענען ענגליש רעדנדע. ארום דרייסיג פראצענט רעדן פראנצויזיש אלס די הויפט שפראך.
וועבלינקען
קאַטעגאָריע:קאנאדישע פראווינצן און טעריטאריעס
אסתר חיות
250px|ממוזער|אסתר חיות, זיצט צו דער רעכטער זייט פון פרעזידענט ראובן ריוולין אינעם 16 טן ביבל קרייז פון 929 - ביבל צוזאַמען, יאַנואַר [[2018]] אסתר "אתי" חיות (געבוירן דעם ז' חשוון תשי"ד, 16טן אקטאבער 1953) איז געווען דער פרעזידינט פונעם ישראל הויכגעריכט זינט דעם 26סטן אקטאבער 2017. זי איז ערווארטעט צו דינען ביז 16טן אקטאבער 2023.
ביאגארפיע
אסתר (אתי אסתי) אבני איז געבוירן געוואָרן אין דער "שביב" דורכפאָר לאַגער (אָריגינעל "שובקי"), איצט דער "יד התשעה" קוואַרטאַל אין הרצליה, צו פאטער יהודה און מוטער יהודית.
משפחה
אסתר חיות איז חתונה געהאַט מיט דוד (דודי) חיות וועמען זי האָט באגעגנט אין איר געזעץ שטודיעס, און זיי האבן צוויי זין, זי וואוינט אין תל אביב.
טמרה
טמרה (אַראַביש: طمرة) איז אַ ישראל אַראַבער שטאָט אין דעם צפון דיסטריקט פון ישראל וואס ליגט אין אונטער גליל 5 קילאָמעטער צפון פון דער שטאָט שפרעם און בערך 20 קילאָמעטער מזרח פון עכו. טמרה איז געווארן א שטאט אפיציעל אין 1996.
געשיכטע
די ישראל קראפטן האבן איינגענומען טמרה פון דער אַראַבער באפרייאונג אַרמיי און דער סירישער אַרמיי אין דער 1948 אומאפהענגיקייט מלחמה ביי דער  דקל אקציע. די שטאָט איז געוואקסן גיך אין דער צייַט פון ישראל'ס ערשטער יאָרן ווי אַ פאָלק רעכט צו דער איינפלוס פון פּאַלעסטינער פליטים פון די ארומיגע חרובֿע דערפער ווי אל-בירוואַ און אל-דאַמון. טמרה איז געווארן א לאקאלע ראַט אין 1956 און איז דערקלערט אַ שטאָט אין 1996.
דעמאגראפיע
לויט דעם ישראל צענטראלן ביורא פאר סטאטיסטיק, בייַם סוף פון 2007 האט די שטאָט געהאט אַ באַפעלקערונג פון 27,300. אין 2001, דער עטנישער באַשטאַנד פון דער שטאָט איז געווען כּמעט אין גאנצן אַראַבער (99.6% מוסולמענער), מיט קיין באַטייַטיקער ייִדער באַפעלקערונג.
אין 2001 זענען געווען 11,900 מענער און 11,400 פרויען. די באַפעלקערונג פון דער שטאָט איז געווען צעשפּרייט מיט 48.5% אונטער 19 יאר, 18.0% צווישן 20 און 29, 19.7% צווישן 30 און 44, 9.0% 45-59, 1.6% 60-64, און 3.0% 65 יאָר אָדער עלטער. דער באַפעלקערונג וווּקס קורס אין 2001 איז געווען 3.3% און 2005 האט גענידערט צו 2.5%.
בילדונג
עס זענען 13 שולעס און 5779 סטודענטן אין דער שטאָט. זיי זענען צעשפּרייט ווי 9 עלעמענטאַר שולעס און 4000 עלעמענטאַר שול סטודענטן, און צוויי הויך שולעס און 2324 הויך שולע סטודענטן. 54.6% פון די 12טער כתה סטודענטן האבן באוויזן צו מאַטריקולירן אין 2001.
ספארט
דירשטאָט'ס הויפּט פוטבאָל קאָלעקטיוו, הפועל בני טמרה, שפּילט אין דער נאציאנאלער ליגע.
פּענקא
פּענקא איז שטאָט פֿון טשילע. אין 2002 איז איר באפעלקערונג 46,016.
וועבלינקען
קאַטעגאָריע:שטעט אין טשילע
שמואל זיגלבוים
שמואל זיגלבוים (21סטן פעברואר 1895 - דעם 12טן מיי 1943, לאנדאן) איז געווען פון די הויפטן פון דעם בונד אין פוילן, ער האט געוווינט אין לאדזש. ביי דעם קריג איז ער געווען א קורצע צייט א מיטגליד אין דעם ווארשעווער יודנראט. דערנאך איז ער אנטרינען קיין ענגלאנד.
ער האט פרובירט צו צעוויסן טון די וועלט, די בארבארישע אקטן, וואס די נאציס האבן דורכגעפירט אין פוילן, און ווען די ווארשעווע געטא איז פארניכטעט געווארן, איז ער באגאנגען זעלבסטמארד, נאכן הערן אז זיין ווייב און קינד זענען געווען צווישן די אומגעקומענע.
ער איז געשטארבן דעם 12טן מיי, צוויי וואכן נאכן פאלן פון דער געטא.
קאַטעגאָריע:פוילישע יידן קאַטעגאָריע:יידישע פאליטיקער
ראדערייד באן סטאנציע
ראדערייד סטאנציע  איז א סטאנציע אויף דער מזרח לאנדאן ליניע פון דער לאנדאנער איבערגרונט וואס געפינט זיך אויפן דרום ברעג פונעם טעמז אין ראדערייד, אין דער לאנדאנער בארא פון סאדארק. זי איז אין טראוולקארט זאנע 2.
היסטאריע
די סטאנציע געפינט זיך נאנט צום דרום עק פונעם טעמז טונעל, וואס מארק אייזאמבארד ברונעל האט געבויט פאר פוסגייער אין די יארן 1825-1843, וואו שפעטער האט מען געלייגט שינעס פאר א באן אדורכן טונעל. מען האט געעפנט די סטאנציע אום 7טן דעצעמבער 1869 אויף דער מזרח לאנדאנער באן.
לאנדאנער אונטערגרונט
אונטערגרונט באנען פון די מעטראפאליטאן און דיסטריקט באנען האבן געדינט די סטאנציע צום ערשט אום 1טן אקטאבער 1884. שפעטער איז דער דאזיגער טייל פון דער לאנדאנער אונטערגרונט געווארן א באזונדערע ליניע, די מזרח לאנדאן ליניע. די לאנדאנער אונטערגרונט סטאנציע איז געווארן פארמאכט אום 22סטן דעצעמבער 2007.
לאנדאנער איבערגרונט
מען האט באנייט די סטאנציע פאר דער לאנדאנער איבערגרונט און אום 27סטן אפריל 2010 האט געעפֿנט די נייע סטאנציע.
באדינונגען
אין די נישט־שפיץ שעה׳ן איז די באדינונג:
היסטאריע פון קונסט
די היסטאריע פון קונסט באדייט די היסטאריע פון די וויזועלע קונסטן, וואס זענען מאלעריי, סקולפטור און ארכיטעקטור. זי ווערט פאררעכנט איינע פון די הומאניסטיק.
די היסטאריע פון קונסט פרובירט מאכן אן איבערבליק אויף קונסט דורכאויס דער היסטאריע פון דער וועלט, בכדי צו קלאסיפיצירן קולטורן און עפאכעס. די וואס אינטערעסירן זיך אין היסטאריע פון קונסט זענען קונסט היסטאריקער, קוראטארן פון מוזייען און פריוואטע זאמלערס.
דער עיקר שטודיע אינעם שטח פון היסטאריע פון קונסט געהערט צו אייראפעישן קונסט.
די היסטאריע פון קונסט האט זיך שטארק אנטוויקלט אין דעם רענעסאנס.
קונסט קאַטעגאָריע:קונסט
S
דער אות S (ארויסגערעדט עס) איז דער נײַצנטער אות פון דעם לאטיינישן אלפאבעט.
אברהם קאצנעלסאן
אברהם קאַצנעלסאָן (אוקראַיִניש: Абрам Ісакович Кацнельсон; 1טן יאנואר 1914 - 21סטן אויגוסט 2003) איז געווען אַן אוקראַיִנישער דיכטער און איבערזעצער פון דער ייִדישער אָפּשטאַמונג. ער איז געבוירן געוואָרן אין 1914 אינעם שטעטל האָראָדניע אין דער איצטיקער טשערניגאָווער געגנט פון אוקראַיִנע. ער האָט געלערנט אינעם קיִעווער אוניווערסיטעט די טעאָריע פון ליטעראַטור. געקעמפט אויפן פראָנט אין די רייען פון דער רויטער אַרמיי בעת דער צווייטער וועלט-מלחמה.
זײַן ערשטע לידער-זאַמלונג «Краплі сонця» ("טראָפּנס פון דער זון") איז דערשינען אין 1935. במשך פון זײַן לעבן האָט אברהם קאַצנעלסאָן אַרויסגעגעבן אַריבער דרײַסיק לידער-זאַמלונגען אויף אוקראַיִניש. דרײַ זײַנע ביכער זײַנען דערשינען אין איבערזעצונגען אויף רוסיש. אַ באַמערקבאַר אָרט האָט אין אברהם קאַצנעלסאָנס דיכטונג פאַרנומען די טעמע פונעם ייִדן-חורבן בעת דער צווייטער וועלט-מלחמה. ער האָט איבערגעזעצט אין אוקראַיִניש ווערק פון סאָוועטישע ייִדישע דיכטער. אין 1984 האָט ער אַרויסגעלאָזט זײַן אויטאָרישע אַנטאָלאָגיע «З єврейської радянської поезії». ("פון דער ייִדישער סאָוועטישער דיכטונג"). אין 1993 האָט דער דיכטער עמיגרירט קיין פשאַ, וווּ ער האָט געלעבט די לעצטע צען יאָר פון זײַן לעבן. געשטאָרבן אין 2003 אין לאָס-אַנדזשעלעס.
וועבלינקען
קאַטעגאָריע:יידישע דיכטער קאַטעגאָריע:אוקראינע קאַטעגאָריע:אוקראינער יידן
ישראל אליעזר אדלער
הרב ישראל אליעזר אדלער (געב' כ"ה טבת תשט"ז) איז דער דזשיקאוו-וויזשניץ רבי אין ארץ ישראל.
אפשטאם
הרב ישראל אליעזר איז געבוירן געווארן צו זיין פאטער רבי נפתלי חיים אדלער, דזשיקאווער רבי אין נתניה, א זון פון רבי מרדכי יהודה אדלער פון ירושלים, אן איידעם פון רבי אליעזר ניסן הורוויץ פון צפת, א זון פון רבי נפתלי חיים הורוויץ פון ירושלים, א זון פון רבי מאיר הורוויץ, דער "אמרי נועם" פון דזשיקאוו, און צו זיין מוטער מרת הינדא, די טאכטער פונעם וויזשניצער רבין רבי חיים מאיר האגער, א זון פון דעם "אהבת ישראל" פון וויזשניץ רבי ישראל האגער, דער איידעם פונעם "אמרי נועם" פון דזשיקאוו.
ביאגראפיע
אלס בחור האט ער געלערנט אין דער סלאנימער ישיבה בית אברהם, וואו רבי שמואל בערעזאווסקי (היינט זיין שוואגער און סלאנימער רבי) איז געווען א מגיד שיעור. ער האט געהייראט מרת ריקל גיטל ערנסטער, א טאכטער פון זיין פעטער רבי משה ערנסטער, אן איידעם פונעם וויזשניצער רבין רבי חיים מאיר.
ווען מען האט אויפגעשטעלט דעם וויזשניצער קווארטאל אין רחובות, האט זיין פעטער, דער "ישועות משה" פון וויזשניץ אים באשטימט רב דארטן. ער איז געווארן איינער פון די מנהיגים אין וויזשניץ וואס אסאך חסידים טון זוכן עצות ביי אים. ער ציט אן עולם צו זיינע באטעס, און א היפשע צאל וויזשניצער חסידים פארן מיט אים ווי אמאל קיין מירון אויף א שבת התאחדות.
אייר תשע"ב, נישט לאנג נאך דער פטירה פונעם ישועות משה, האט דער וויזשניצער רבי, רבי ישראל האגער מכתיר געווען אים "דזשיקאווער רבי"; א טייל פון זיינע וויזשניצער חסידים האבן אים מקבל געווען ווי זייער רבי.
משפחה
די קינדער פון רבי ישראל אליעזר און זיין ווייב מרת ריקל גיטל זענען:
וועבלינקען
קאַטעגאָריע:אדמורי"ם אין ארץ ישראל קאַטעגאָריע:דזשיקאוו ישראל אליעזר אדלער
אלעזר ראזענפעלד
אפשטאם
רבי אלעזר'ל איז געבוירן געווארן י' ניסן ה'תרכ"ב אין קאמינקא, צו זיין פאטער הרב יהושע ראזענפעלד, רב אין קאמינקא, א זון פון הרב שלום ראזענפעלד, רב אין קאמינקא. און צו זיין מוטער מרת שיינדל א טאכטער פון הרב שמואל צבי הירש, פון דרישקאפאלי, א זון פון הרב אלעזר רוקח פון די חכמי בראד (דער פאטער פון דער שר שלום פון בעלזא).
רבנות
נאך זיין חתונה האט רבי אלעזר'ל געגעסען קעסט איין יאר ביי זיין שוואגער הרב יצחק טוביה רובין אין צאנז.
אין יאר ה'תרמ"ה איז רבי אלעזר'ל געווארן רב אין באכניא, אין יאר ה'תרנ"ז רב אין קאמינקא, און אין יאר ה'תרס"ז האט ער זיך באזעצט אין אשפעצין (פון דארט נעמט זיך דער נאמען רבי אלעזר'ל אשפעצינער). ט"ו מנחם אב ה'תרצ"ו איז רבי אלעזר'ל ארויף געפארן קיין צפת, און ווינטער ה'תרצ"ז האט רבי אלעזר'ל זיך באזעצט אין ירושלים און געגרינדערט א בית המדרש אין מאה שערים, זומער ה'תרצ"ט איז רבי אלעזר'ל צוריק געקומען קיין אשפעצין.
הסתלקות
רבי אלעזר'ל איז נפטר געווארן ז' מנחם אב ה'תש"ג.
פאמיליע
אין יאר ה'תרכ"ח (אומגעפער) - ביי די זעקס יאר - איז רבי אלעזר'ל פארלויבט געווארן מיט מרת פראדיל א טאכטער פון הרב חיים האלבערשטאם, דער צאנזער רב. און געהייראט מיט איר אין יאר ה'תרל"ח (שוין נאך די פטירה פון צאנזער רב). דער שינאווער רב א ברודער פון די כלה איז געווען דער אונטער-פירער. זייערע קינדער:
אלקאלי ערד מעטאל
אַלקאַלי ערד מעטאַלן זענען די כעמישע עלעמענטן אין גרופע 2 פון דער פעריאדישער טאבעלע. זיי זענען גלאנציק מיט א ווייס־זילבערנעם קאליר.
זיי האבן צוויי עלעקטראנען אין דער דרויסנדיקער שאָל, און קענען אוועקגעבן די צוויי עלעקטראנען גאנץ גרינג אין א רעאקציע, וואס גיט זיי א לאדונג פון 2+. זיי רעאגירן נישט אזוי שטארק ווי די אלקאלי מעטאלן. די עלעמענטן געפינען זיך אלע נאטירלעך. די אלקאלי־ערד מעטאלן זענען:
חזיר גריפע
די חזיר גריפע איז א קרענק וואס איז פאראוזאכט דורכן SIV ווירוס (Swine Influenza Virus) וואס גרייפט אן חזירים. דער ווירוס קען אויך מענטשן שאטן און קען זיין זייער שעדליך. אין אפריל 2009 איז אן עפידעמיע פון חזיר גריפע דערשינען אין מעקסיקא און האט געקאסט דאס לעבן פון א סך מענטשן. ווי אויך אין ניו יארק און אין ישראל זענען עטליכע געשטארבן.
קאַטעגאָריע:קרענק
יעקב יודא דאסקאל
יעקב יודא (יענקי) דאסקאל (געב' ה'תשמ"א, 1981), איז א חסידישער זינגער און קאמפאניסט. ער איז דער הויפט סאליסט פונעם וויזשניצער כאר אין בני ברק.
לעבענסגעשיכטע און בארופליכע קאריערע
ר' יענקי דאסקאל איז געבוירן געווארן אין קרית וויזשניץ בני ברק צו זיין פאטער הרב יחיאל מיכל, פון דער בארומטער, דאסקאל פאמיליע, וואס ווערט באטראכט אלס אן אויפפאלנדע און אלס איינע פון די חשוב'סטע משפחות פונעם וויזשניצער חסידות אין בני ברק.
דאסקאל האט אנגעפאנגען זיין מוזיקאלישע קאריערע, ווען ער האט אנגעהויבן צו זינגען די תפילות, און ניגונים אין די טישן וועלכע זענען אפגעראכטן געווארן אינעם וויזשניצער הויף ביים פריערדיגן רבי'ן הרה"ק רבי משה יהושע האגער, אויף שבתים און ימים טובים, מיט דער באטייליגונג פון טויזנטער חסידים.
אין דעם גרויסארטיגן מעמד פון סיום הש"ס, וואס איז פארגעקומען אין דעם "יד אליהו" סטאדיאן אין יאר 2005, האט דאסקאל אויפגעטראטן אלס א הויפט סאליסט פארנט פון א פובליקום פון צענדליגע טויזנטער אנטיילנעמער, א פאראנשטאלטונג צוליב וועלכער איז ער מוזיקאליש און געזעלשאפטליך אויפגעדעקט געווארן אויף א ברייטן פארנעם.
זיין הויפטזעכליכע מוזיקאלישע טעטיגקייט פירט ער אויס אין וויזשניץ ביים רבי'ן רבי ישראל האגער, אין פארשידענע געלעגנהייטן אזוי ווי ימים טובים, שמחות און אנדערע פאראנשטאלטונגען פונעם וויזשניצער הויף, ווי אויך שבתים ביים טיש און ביים דאווענען זינגט ער די רירנדע און הארץ-ערגרייפנדע ניגונים און יצירות וועלכע זענען שוין לאנג באוואוסט אויך אויסערהאלב פונעם וויזשניצער חסידות.
זייענדיג א טיכטיגער און א באגאבטער זינגער און בעל תפילה, וואס האט זיך ערווארבן א שיינעם נאמען אין פארלויף פון די יארן, ווערט ער איינגעלאדנט צו זינגען אין פארשידענע פאראנשטאלטונגען פון דער חרדישער געמיינדע אין ארץ ישראל און אויסלאנד.
דאסקאל האט אנטייל גענומען אין פילצאליגע מוזיקאלישע פראיעקטן, אזוי ווי צום ביישפיל די פאפולארע סעריע פון "לחיים טיש" פון יוסף משה כהנא און אנדערע, אבער הויפטזעכליך איז ער טעטיג אין די מוזיקאלישע יצירות פון וויזשניץ אזוי ווי די סעריע אלבאמען "א וויזשניצער ניגון", די אלבאמען "שבת אין וויזשניץ", "עתיקין" און נאך.
לעצטענס פירט ער זיך צו פארן קיין אמעריקע אויף די ימים נוראים, וואו ער דינט אלס א בעל תפילה אין דער צענטראלער שוהל פון לייקוואוד. גלייך נאכדעם פארט ער צוריק אהיים קיין ארץ ישראל צו זינגען אין דער צענטראלער יערליכער שמחת בית השואבה אין וויזשניץ, וואו עס קומען אהין טויזנטער אידן זיך צו מחייה זיין פון די לעבעדיגע טישן און פון דער אומגעהויערע שמחה וואס הערשט דארט.
דאסקאל האט זאגאר קאמפאזירט נייע ניגונים און לידער פאר'ן וויזשניצער הויף, און עטליכע פון זיי האבן אפילו דורכגעבראכן די גרענעצן פונעם חסידות. צווישן די ניגונים קען מען אריינרעכענען: "הכל יודוך", "מרן דבשמיא", "ואילו פינו מלא שירה", "קרוץ מחומר" און נאך.
אין די לעצטע יארן האט דאסקאל באקומען א צוזעצליכע אויפטראג: ער קאמאזירט דעם יערליכן טראדיציאנעלן מארש וואס ווערט געזינגען ראש השנה אין דעם וויזשניצער הויף, און ווערט פארהיינטיגט יעדעס יאר.
דאסקאל איז פארהייראטעט און א פאטער פון זיבן קינדער.
קאַטעגאָריע:פרומע זינגערס קאַטעגאָריע:יידיש שפראך זינגערס קאַטעגאָריע:וויזשניצער חסידים קאַטעגאָריע:ישראלדיקע זינגערס
ווערט
צי מיינט איר אן ארטיקל אדער א טעמע?
ווערט איז אן אויסדרוק וואס דרוקט אויס די באגריף פון דאס שוויות און מהות פון א א זאך אדער א באגריף לויט די שאצונג פון די אויגן פון מענשטן, אדער דורך אנדערע באגרייפן'גען
יעדעס ווערד וויבאלד עס איז פארבינדען אין דעם מענטש'ס אויגן און זיין באגרייפן עס, איז דאס שטענדיג סוביעקטיוו און נישט זיכער. א זאך וואס קען האבן פיל ווערד ביי איינעם, קען זיין גארנישט ווערד ביים צווייטען, אדער אפילו פארן זעלבן מענטש קען זיך טוישן דער מצב. לויט דעם קאנצעפט, איז אפילו א געוויסער זאך איז טייער ביז גאר ביי אסאך מענטשן איז דאס נאך נישט קיין פאקט אז דער זאך איז טאקע ווערד באמת. למשל, א געוויסער מאן קען אויסקוקן שיין און ציענד אין די אויגן פון אסאך פרויען, אבער אסאך ווינציגער מענער וועלן שפירן א ווערד כלפי פארן דעם מאן זעלבסט.
אפילו אין פעלד פון פינאנץ איז דאס אויך אזוי, א גלעזל וואסער האט נישט קיין ווערט ביי רוב מענטשן אבער פאר א מענטש אין מדבר האט דאס א ווערט פון פיל געלט ווייל ער איז שרעקליך דורשטיג.
לויט דעם איז די ווערט אלס מעלות אדער מידות פון א מענטש אויך נישט קיין אבסאלוט'ער ווערד; צ.ב.ש. גוט, אדער שלעכט, מותר אדער אסור זענען בלויז אין די אויגן פון געוויסע מענטשן א.א.וו.
קאַטעגאָריע:מידות
פראטיסטן
250px|קליין|פארשידענע פראטיסטן פראטיסטן זענען די גרופע פון אייקאריאטן וואס געהערן נישט צו די בעלי חיים, פלאנצן און שוואמען. טייל פראטיסטן דארפן איינזאפן ארגאנישן מאטריאל פון דער סביבה, אבער אנדערע פראטיסטן זענען מער ענלעך צו פלאנצן און ברויכן נישט איינזאפן ארגאניזמען פון דער סביבה כדי צו עקזיסטירן.
די מערהייט פון פראטיסטן האבן נאר איין צעל, און זענען גרויס צווישן 0.01 און 0.5 מילימעטער.
אדישא
אדישאַ (אריא: ଓଡ଼ିଶା אריסא) איז איינער פון די 29 שטאטן פון אינדיע. ער געפינט זיך אין מזרח אינדיע, ארומגענומען מיט מערב בענגאל אין מזרח און צפון־מזרח, דזשארקהאנד אין צפון, טשאטיסגארה אין מערב און אנדרא פראדעש אין דרום. צו דרום־מזרח געפינט זיך די בוכטע פון בענגאל. דער שטח פון אדישא איז דאס אוראלטע קעניגרייך פון קאלינגא, וואס דער קייסער אשאקא האט אינוואדירט אין יאר 261 פאר דער ציווילער רעכענונג.
פראטיסטן
וועבלינקען
קאַטעגאָריע:ביאלאגיע
אדישא
די הויפטשטאט איז בהובאנעסוואר. די שפראכן פון דעם שטאט איז אריא.
אדישאַ באדעקט א שטח פון 155,820 ק"מ², און איז דער ניינטער גרעסטער שטאַט פון אינדיע לויט שטח. מיט א באפעלקערונג פון 41,947,358 מענטשן (אין 2011), איז אדישאַ דער 11טער גרעסטער שטאַט פון אינדיע לויט באפעלקערונג.
וועבלינקען
קאַטעגאָריע:אינדיע
טוניסיע
טוניסיע (אפיציעל די רעפובליק פון טוניסיע) איז א לאנד אין צפון אפריקע. די הויפטשטאט איז טוניס.
היסטאריע
שוין פון דער אלטער היסטאריע וואוינען אין טוניסיע די בערבער פעלקער. זיי האבן געבויט שטעטלעך און פארטן אויפן בארטן צו האנדלען ארום דעם מיטלענדישן ים.
רעליגיע
כמעט אלע איינוואוינער פון טוניסיע (98% פון דער באפעלקערונג) זענען מוסולמענער. אויך זענען דא אומגעפער 1% קריסטן וואס שטאמען פון אייראפע. די דריט-גרעסטע רעליגיע אין לאנד איז יידישקייט, מיט עטלעכע 900 אנהענגער. א דריטל פון דער יידישע באפעלקערונג וואוינט אין און ארום דער הויפטשטאט. די רעשט וואוינען אויפן אינזל דזשערבא, מיט 39 שולן, אין א קהילה וואס גייט צוריק 2,600 יאר, אין ספאקס און אין האמאם-ליף.
אין דזשערבא, אן אינזל אינעם איינגאס פון גאבעס, געפינט זיך די על גריבא שול, איינע פון די עלטסטע שולן אין דער וועלט. און די עלטסטע וואו מען דאווענט נאך אן א הפסק. א סך יידן גייען באזוכן די אוראלטע שול און איין מאל א יאר פֿייערט מען דארט. זיי האב א מסורה אז מ׳האט געבויט די שול מיט שטיינער פונעם ערשטן בית המקדש.
טוניסיע, צוזאמען מיט מאראקא, ווערן גערעכנט די אראבישע לענדער וואס זענען מערסט־טאלעראנט פון זייערע יידישער באפעלקערונג.
קאַטעגאָריע:צפון אפריקע
קעמברידזש היט באן סטאנציע
קעמברידזש היט  איז א באן סטאנציע אין קעמברידזש היט, מזרח לאנדאן, ענגלאנד. די סטאנציע, מיט אלע באנען וואס שטעלן זיך אפ דארטן, ווערט אפערירט דורך לאנדאנער איבערגרונט אויף די לי וועלי ליניעס, און געפינט זיך אין טראוולקארט זאנע 2.
משה קארדאווערא
רבי משה קארדאווערא (רמ"ק) (ה'רפ"ב - כ"ג תמוז ה'ש"ל), פון די הויפט מקובלים אין צפת, און דער רבי פון אר"י הקדוש.
זיין יוגנט
דער רמ"ק איז געבוירן אין יאר רפ"ב. זיין געבורטס פלאץ וויייסט מען נישט, אבער זיין פאמיליע־נאמען ווייזט אז דער אפשטאם פון די משפחה איז פון קארדאבע אין שפאניע. געוואקסן איז אין צפת, דארט האט ער געלערנט ביי רבי יוסף קארו אין רבי יעקב בירב האט מסמיך געווען צו דיינות.
ער האט חתונה געהאט מיט די שוועסטער פון רבי שלמה אלקבץ, און ביי צוואנציג יאר האט ער אן געהויבן לערנען קבלה ביי זיין שוואגער. נאך געציילטע יאר איז ער ער אויפגענומען געווארן אלס ראש ישיבה אין צפת. צווישן זיינע תלמידים ווערן גערעכנט רבי חיים וויטאל און רבי אליהו די ווידאש (בעל ראשית חכמה).
דער רבי פון קבלה
ווען דער אר"י איז געקומען קיין צפת האט ער געלערנט ביים רמ"ק ביז זיין פטירה כ"ג תמוז ה'ש"ל. און דער אר"י איז געווארן דער הויפט יורש צו פירן דעם קבלה לערנען, על אף וואס דער וועג פון אר"י אין קבלה איז אנדערשט פון זיין רבי'ן.
זיינע תלמידים
קאטעגאריע:צפת קאטעגאריע:מקובלים קאַטעגאָריע:נקבר אין צפת
1912
געשטארבן
קאַטעגאָריע:20סטער י"ה
מאנאקא
מאנאַקא, אפיציעל די פרינציפאליטעט פון מאנאקא (מאנעגאסק: Principatu de Múnegu; ; ), איז א קליינער סווורענער שטאטס שטאט פלאצירט אין דרום מערב אייראפע אויפן צפון צענטראלן בארטן פונעם מיטלענדישן ים. פון דריי זייטן איז עס ארומגענומען מיט פראנקרייך, און זיין צענטער איז בערך 16 ק"מ פון איטאליע. זיין שטח איז קנאפע 2 ק"מ² מיט אן אפגעשאצטער באפעלקערוג פון 33,000.
דער צענטער פון מאנאקא איז אומגעפער 16 ק"מ (9.9 מייל) פון איטאליע, און 15 ק"מ (9.3 מייל) צפון־מזרח פון ניס, פראנקרייך.
מאנאקא איז דאס צווייטע קלענסטע לאנד אין דער וועלט.
רעפערענצן
קאַטעגאָריע:לענדער אין אייראפע קאַטעגאָריע:פארט שטעט אין אייראפע
ישראל גענעאלאגישע געזעלשאפט
די ישראל גענעאלאגישע געזעלשאַפט איז א נישט־פאר־ריווח אָרגאַניזאַציע וואס באשעפטיקט זיך מיט גענעאלאגישער פאָרשונג, זאַמלונג און דאקומענטאציע פון ייִדן אין ישראל און אין דער גאנצער יארצייט. דער פאַרבאַנד איז געגרינדעט געווארן אין 1983 אין ירושלים. די געזעלשאפט האט צווייגן אין ירושלים, תל אביב, חיפה, באר שבע, פתח תקוה, מודיעין, רעננה און קרית טבעון.
די געזעלשאפט טוט אויך מיטארבעטן מיט בית התפוצות און מיט ייִדישע אָרגאַניזאַציעס אַרום די וועלט.
וועבלינקען
קאַטעגאָריע:גענעאלאגיע קאטעגאריע:יידישע ארגאניזאציעס גענעאלאגישע קאַטעגאָריע:אידישע משפחות